په پاکستان کې یوه قاضي د نوي نومول شوي صدر اعظم نږقیف امر صارد کړ
په پاکستان کې یوه قاضي د مخدوم شهاب الدین د نیولو امر ورکړیدی چې د ولسمشر آصف علي زرداري لخوا د صدر اعظمۍ د څوکۍ لپاره نومول شوی ؤ. 
د پاکستان سترې محکمې د تیرې سه شنبې په ورځ صدر اعظم یوسف رضا ګیلاني وروسته له هغه بې صلاحیته کړ ځکه چې د محکمې دا امر یې ونه مانه چې د ولسمشر آصف علي زرداري په خلاف دې د رشوت خوریو او فساد دوسیه د سره پیل شي. د یوسف رضا ګیلاني د ګوښه کیدو نه وروسته، د پاکستان واکمن ګوند مخدوم شهاب الدین د صدراعظمۍ د څوکۍ لپاره ونوماوه. د پیل ګوند د دې اعلان نه یوازې څو ساعته وروسته یوه قاضي د شهاب الدین د نیولو امر صادر کړ ځکه په هغه باندې دا تور دی، کله چې د روغتیا د وزارت وزیر ؤ، د بهرنیو هیوادونو نه یې د ایفیډیرین په نامه درمل په زیاته اندازه وارد کړیدي. د قاضي د دې امر نه مالومیږي چې د پاکستان قضایه قوه او عام ولس د حکومت د لاسه نور تر پوزې راغلی دی. د عرفان په نامه یو دکاندار وایي چې په اوسني حکومت کې ټول مجرمین راټول شویدي. " ښه به دا وي چې د ملک صدر اعظم داسې کس وي چې هم صادقه وي او هم په رشوت خورۍ کې ککړ نه وي. زمونږ اندیښنه دا نده چې څوک به د دې څوکۍ لپاره راشي، مونږ داسې یو څوک غواړو چې زمونږ لپاره د بریښنا ، تیلو او نورې ستونزې حل کړي ځکه چې مونږ د دې ستونزو د لاسه ډیر کړیږو. " . د پاکستان د حکومت سیاسي مخالفینو او د سترې محکمې طرفدارانو د یوسف رضا ګیلاني له واکه غورځیدل ستایلي دي او وایي چې دا د سترې محکمې لخوا د یوه بې کفایته او مفسد حکومت پر ضد یو ښه ګام دی. په عین حال کې د سیاسي چارو کارپوه احمد رشید وایي چې ستره محکمه د خپلو صلاحیتونو نه تیری کوي او پدې شک لري چې د نوي صدر اعظم په راتګ سره به د محکمې او حکومت شخړه حل شي. ستره محکمه د آصف علي زداري نه غواړي چې د هغو پیسو سپیناوی دې وکړي چې ویل کیږي هغه د سویس په یوه بانک کې جمع کړیدي او د حکومت مخالفین بیا په پاکستان کې د روان سیاسي بحران نه ګټه اخلي او غواړي چې د وخت نه مخکې انتخابات دې وشي.